《七夕宴集楝花书屋闻歌有作》
清代·朱景英

大海潮声沓，明河夜气幽。远游轻过鸟，独处寂牵牛。

兴博传觞胜，怀增顾曲愁。更深犹促坐，为惜客中秋。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。